
ТИББИЁТДА ҚЎЛЛАНИЛИШИГА ДОИР ЙЎРИҚНОМА
МАСТОДИНОН®
Препаратнинг савдо номи: Мастодинон®
Дори шакли: гомеопатик таблеткалар

Таркиби:

1 таблетка  қуйидагиларни сақлайди:

фаол моддалар:

Agnus castus Ø (Авраам дарахти ёки қутлуғ Витекс)

162 мг

Caulophyllum thalictroides D4 (василисткали Стеблелист)
81,0 мг

Cyclamen D4 (Алп бинафшаси)




81,0 мг

Ignatia D6 (Кучала игнация дарахти)



81,0 мг

Iris D2 (турли хил рангли Гулсапсар)



162,0 мг

Lilium tigrinum D3 (йўл-йўл Лилия)



81,0 мг 

ёрдамчи моддалар: лактоза моногидрати, картошка крахмали, магний стеарати. 

Таърифи: думалоқ шаклли, ясси юзали, оч жигарранг рангли таблеткалар, бироз пигментацияга йўл қўйилади. 

Фармакотерапевтик гуруҳи: гинекологик касалликларни даволаш учун бошқа препаратлар

АТХ код: G02CX03
Фармакологик хусусиятлари
Agnus castus дан тайёрланган экстракт, пролактин ажралиб чиқарилишини камайтириши исботланган. Пролактин ажралишига ингибирловчи таъсири ҳайвонларда ўтказилган текширувларда ҳам тасдиқланган. Agnus castus экстрактини қўлланганида аёлларда пролактин миқдори бироз ошган, шунингдек стресс оқибатидаги ошган пролактин миқдорининг (“яширин гиперпролактинемия” деб номланади) камайишини бир қанча клиник текширувлар кўрсатди.

Фармакокинетикаси
Таърифланмаган.

Қўлланилиши

Қуйидаги ҳолатларни мажмуавий даволашда симптоматик восита сифатида:

- ҳайз олди синдроми (мастодиниялар, сут безларининг таранглашиши, руҳий лабиллик, қабзиятлар, шишлар, бош оғриғи/мигрен);

-  мастопатиялар;

- ҳайз циклини бузилиши ва/ёки сариқ тана етишмовчилиги чақирган бепуштликда қўлланади.

Ноаниқ, доимий ёки такрорланувчи шикоятлар кузатилганда шифокорга мурожаат қилинг. Бундай белгилар жиддий касаклликлар билан боғлиқ бўлиши ва тиббий ёрдамни талаб қилиши мумкин.

Қўллаш усули ва дозалари

Дозалаш 

	Беморлар
	Бир марталик доза
	Кунлик доза

	Катталар ва 12 ёшдан ошган ўсмирларга
	1 таблетка
	2 таблетка


Қўллаш усули

Бир таблеткадан кунига 2 марта (эрталаб ва кечқурун), кўп бўлмаган миқдордаги суюқлик (масалан, бир стакан сув) билан қабул қилинади. Даволашнинг оптимал самарасига эришиш учун, Мастодинон® ни камида 3 ой шу жумладан ҳайз кўриш вақтида қўллаш тавсия этилади. Агар 3 ой қўллангандан кейин симптомлар сақланса, у ҳолда шифокор билан мастлаҳатлашиш керак.

Ножўя таъсирлари

Аллергик реакциялар: юзни шиши, ҳансираш, ютишни қийинлашиши қайд қилинган. Аллергик тери реакциялари (масалан, тошма ва эшакеми), бош оғриғи, бош айланиши, акне, меъда-ичак бузилишлари (кўнгил айниши, меъдада оғриқ каби) пайдо бўлиши мумкин. Аллергик реакцияларнинг биринчи белгилари пайдо бўлганида, препаратни қўллашни тўхтатиш лозим.

Эслатма: гомеопатик препаратни қўллаш мавжуд бўлган шикоятларни вақтинчалик ёмонлашишига олиб келиши мумкин (дастлабки ёмонлашиш). Бундай ҳолларда препаратни қабул қилишни тўхтатиш ва шифокорга мурожаат қилиш зарур!

Қўллаш мумкин бўлмаган ҳолатлар

Препарат компонентларига юқори сезувчанлик. Препаратни ҳомиладорлик вақтида ва эмизиш даврида қўллаш мумкин эмас. Ҳайвонларда ўтказилган текширишларда сут ишлаб чиқарилишини камайиши аниқланган. 12 ёшгача бўлган болаларда қўллаш мумкин эмас. Мастодинон 12 ёшдан бошлаб болаларда жинсий етилиш даврида то мунтазам ҳайз бошланигунигача қўлланилмаслиги керак.

Дориларнинг ўзаро таъсири

Vitex agnus-cactus, fructus, допамин таъсирларини келтириб чиқарувчи (допамин агонистлари), допамин таъсирларни ингибирловчи (допамин антагонистлари), эстроген ва антиэстроген препаратлари билан ўзаро таъсирларини тўлиқ истисно қилиб бўлмайди.

Умумий эслатма: носоғлом турмуш тарзи, шунингдек таъсирловчи моддалар ва стимуляторларни (масалан кофе) истеъмол қилиш, гомеопатик воситаларни таъсирига салбий таъсир кўрсатиши мумкин. Қўшимча дори препаратларини қабул қилишда, шифокор билан маслаҳатлашиш зарур.

Махсус кўрсатмалар
Эстрогенга-боғлиқ хавфли ўсмалар билан касалланган беморлар, препаратни қабул қилишдан аввал шифокор билан маслаҳатлашишлари лозим.

Допамин таъсирларини келтириб чиқарувчи (допамин агонистлари), допамин таъсирларини ингибирловчи (допамин антагонистлари), эстроген ва антиэстроген препаратларини  қабул қилаётган беморлар Мастодинон® таблеткасини қабул қилишдан аввал шифокор билан маслаҳатлашишлари лозим.

Препаратни қўллаш вақтида симптомлар кучайса, шифокор билан маслаҳатлашиш зарур.
 Мастодинон® таблеткасининг таъсир механизми гормонал мувозанат гармонизациясини ўз ичига олади, бунга 3 ойгача муддат керак бўлиши мумкин. Бу даврда ҳайз кўриш циклининг бузилишлари бўлиши мумкин. 
Гипофизар бузилишлари бўлган беморлар препаратни қабул қилишдан аввал шифокор билан маслаҳатлашиши лозим. Ҳайз циклини бошқариш орқали Vitex agnus-castus мевалари аёллар фертиллигига таъсир этиши мумкин. Агар Сизда бирон-бир қандларни ўзлаштираолмаслик бўлса, ушбу дори препаратини қўллашдан аввал шифокорга мурожаат қилинг.

Тавсия этилган дозаларда препарат транспортни бошқариш ва механизмлар билан ишлаш қобилиятини камайтирмайди.

Қандли диабети бўлган беморлар учун маълумот: препаратнинг бир марталик дозаси ўртача 0,02 “нон бирлиги” (НБ) сақлайди.

Дозани ошириб юборилиши

Препаратнинг дозасини ошириб юборилиши меъда-ичак бузилишларига олиб келиши мумкин ёки лактозани ўзлаштираолмайдиган шахсларда сурги таъсирини кўрсатиши мумкин. Даволаш симптоматик.

Чиқарилиш шакли  

20 таблеткадан блистерда. 3 ёки 6 та блистерлар давлат ва рус тилларидаги тиббиётда қўлланилишига доир йўриқномаси билан бирга картон қутига жойланади.

Сақлаш шароити

25оС дан юқори бўлмаган ҳароратда сақлансин.

Болалар ололмайдиган жойда сақлансин. 
Яроқлилик муддати

4 йил.
Яроқлилик муддати ўтгач  қўлланилмасин.
Дорихоналардан бериш тартиби

Рецептисиз.
Ишлаб чиқаручи

БИОНОРИКА СЕ

«Bionorica SЕ /Бионорика СЕ/» ваколатхонаси

Тошкент ш., Главпочтамт, а/қ 95

